Kellä ei ole heilaa helluntaina, sillä ei ole heilaa koko vuonna.
Vanha suomalainen sananlasku, joka ei pidä paikkaansa.
Toinen suomalainen sananlasku on:
Väkeä on kuin helluntain epistolassa.
Se tarkoittaa, että paljon väkeä on koolla.
Nämä molemmat sananlaskut kertovat sanasta "helluntai" jotakin.
Se helluntai aikuisten oikeasti - ja lasten oikeasti -
on helluntain syntymäpäivä.
Se on, tai saattaa olla, sinun syntymäpäiväsi, -
koska se on kaikkien kristittyjen syntymäpäivä!
Se on kristillisen kirkon, meidän kirkon syntymäpäivä.
Tämä kristillinen kirkko, -
johon tänä päivänä kuuluu satoja miljoonia ihmisiä maailmassa, -
syntyi aikanaan 11 opetuslapsen, -
Jeesuksen ystävinä olleiden naisten, lasten -
ja seuraajien keskuudessa, syntyi kristillinen kirkko.
Luen Raamatunkohdan, -
joka kertoo helluntain syntymisestä, -
eli seurakunnan ensimmäisestä syntymäpäivästä.
"Kun sitten koitti helluntaipäivä, he olivat kaikki yhdessä koolla.
Yhtäkkiä kuului taivaalta kohahdus, kuin olisi käynyt raju tuulenpuuska, -
ja se täytti koko sen talon, jossa he olivat.
He näkivät tulenlieskoja, kuin kieliä, -
jotka jakautuivat ja laskeutuivat itse kunkin päälle.
He tulivat täyteen Pyhää Henkeä ja alkoivat puhua eri kielillä -
sitä mitä Henki antoi heille puhuttavaksi.
Jerusalemissa asui hurskaita juutalaisia, joita oli tullut sinne -
kaikkien kansojen keskuudesta, mitä taivaan alla on.
Kun tämä ääni kuului, paikalle kerääntyi paljon väkeä, -
ja hämmästys valtasi kaikki, -
sillä jokainen kuuli puhuttavan omaa kieltään.
He kysyivät ihmeissään: "Eivätkö nuo, jotka puhuvat, ole kaikki galilealaisia?
Kuinka me sitten kuulemme kukin oman synnyinmaamme kieltä?
Meitä on täällä partilaisia, meedialaisia ja elamilaisia, -
meitä on Mesopotamiasta, Juudeasta ja Kappadokiasta, -
Pontoksesta ja Aasian maakunnasta, -
Frygiasta, Pamfyliasta, Egyptistä ja Libyasta Kyrenen seudulta, -
meitä on tullut Roomasta, -
toiset meistä ovat syntyperäisiä juutalaisia, -
toiset uskoomme kääntyneitä, meitä on kreetalaisia ja arabialaisia -
- ja me kaikki kuulemme heidän julistavan omalla kielellämme -
Jumalan suuria tekoja." He eivät tienneet, mitä ajatella.
Ihmeissään he kyselivät toinen toiseltaan: "Mitä tämä oikein on?"
Mutta jotkut pilkkasivat: "He ovat juovuksissa, makeaa viiniä täynnä."
Tämä oli helluntain alku eli seurakunnan, kirkon, alku.
Tuossa alussa tapahtui jotain niin hämmentävää ja niin sekoittavaa, -
että hurskaat juutalaiset, kristityt, -
hämmentyivät tilaisuudesta, jossa Jumala tuli niin liki, -
ettei tilannetta voinut hallita.
Tämä on Jumalan tapa toimia.
Me saamme suunnitella asioita, meidän tulee suunnitella asioita -
ja valmistautua hyvin.
Kun Jumala tulee Henkensä kautta, kun Jumalan tuuli puhaltaa, -
niin omat hienot suunnitelmamme ovat Jumalan silmissä -
toiseksi tai kolmanneksi tärkeimpiä - ja Jumala yllättää meidät.
Voisimmeko ajatella, että Jumalan toimiessa ihmeellisen Henkensä, -
Pyhän Hengen kautta, niin elämämme on täynnä yllätyksiä?
Asioita, joita ilman suunnitteluamme vaan tapahtuu!
Niitä, jotka kenties saavat meidät hämilleen tai vaivautumaan.
Siitä huolimatta Jumala vaivautu- misemme kautta haluaa näyttää, -
että Hän tekee juuri nyt jotain suurta ja ihmeellistä!
Ajattele: Sama voima, joka herätti Jeesuksen kuolleista, -
sama väkevä voima vaikuttaa kristityissä, heikoimmassakin!
Heikoin olen kenties minä, mutta sama väkevä voima on minussa!
Sitä Jumala saa aikaan!
Joskus se edellyttää, että maineeni on menetetty, -
mutta tärkeintä on se, että Jumala tekee minussa työtään, -
ja näyttää, että Jumalan kanssa me selviämme elämästä -
ja pääsemme kerran perille.
Helluntai on hyvä juhlapäivä! Siinä Jumalan Henki on läsnä -
ja sen tehtävänä on tehdä minut eläväksi, sinut eläväksi, -
ja poistaa pelkoja, masennuksia, ahdistuksia ― kaikkea pahaa, -
joka vainoaa meitä ja vie meiltä ilon.
Helluntai on mahdottoman hyvä juhla!
Hyvää syntymäpäivää, ystävä! Syntymäpäiväämme, helluntaita!
Ota siunaus: Herra siunaa sinua ja varjelee sinua.
Herra kirkastaa kasvonsa sinulle ja on sinulle armollinen.
Herra kääntää kasvonsa sinun puoleesi ja antaa sinulle rauhan.
Isän ja Pojan ja Pyhän Hengen nimeen. Aamen.
Tekstitys: Sinikka Martikkala